It-testi oriġinali NU/KEE biss għandhom effett legali skont il-liġi internazzjonali pubblika. L-istatus u d-data tad-dħul fis-seħħ ta’ dan ir-Regolament għandhom jiġu verifikati fl-aħħar verżjoni tad-dokument tal-istatus NU/KEE TRANS/WP.29/343, disponibbli fuq:

http://www.unece.org/trans/main/wp29/wp29wgs/wp29gen/wp29fdocstts.html

Ir-Regolament Nru 99 tal-Kummissjoni Ekonomika għall-Ewropea tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta’ sorsi tad-dawl li jitfgħu l-gass biex jintużaw f’unitajiet approvati ta’ bozoz li jitfgħu l-gass ta’ vetturi awtomotivi

Li tinkorpora t-test validu kollu sa:

Suppliment 5 tal-verżjoni oriġinali tar-Regolament — Data tad-dħul fis-seħħ: 19 ta' Awwissu 2010

WERREJ

REGOLAMENT

ANNESSI

1. AMBITU

Dan ir-Regolament japplika għal sorsi tad-dawl li jitfgħu l-gass li jidhru fl-Anness 1 u maħsuba biex jintużaw f’unitajiet approvati ta’ bozoz li jitfgħu l-gass ta’ vetturi awtomotivi.

2. DISPOŻIZZJONIJIET AMMINISTRATTIVI

2.1. Definizzjonijiet

2.1.1. It-terminu “kategorija” jintuża f’dan ir-Regolament biex jiddeskrivi d-disinn bażiku ta’ sorsi tad-dawl li jitfgħu l-gass standardizzati. Kull kategorija għandha isem speċifiku, pereżempju: “D2S”.

2.1.2. Sorsi tad-dawl li jitfgħu l-gass ta’ “tipi” differenti (1) huma sorsi tad-dawl li jitfgħu l-gass fl-istess kategorija li jvarjaw f’xi aspetti essenzjali bħal:

2.2. Applikazzjoni għall-approvazzjoni

2.2.1. Applikazzjoni għall-approvazzjoni għandha tiġi sottomessa mill-proprjetarju tal-isem kummerċjali jew it-trejdmark, jew mir-rappreżentant debitament akkreditat tiegħu.

2.2.2. Kull applikazzjoni għall-approvazzjoni għandha tkun akkumpanjata (ara wkoll l-Artikolu 2.4.2) minn:

2.2.3. Fil-każ ta’ tip ta’ sors tad-dawl li jitfa’ l-gass li jvarja biss fl-isem kummerċjali jew it-trejdmark minn tip li jkun diġà ġie approvat għandu jkun biżżejjed li wieħed jissottometti:

2.2.4. L-Awtorità Kompetenti għandha tivverifika l-eżistenza ta’ arranġamenti speċifiċi sabiex tiżgura l-kontroll effettiv tal-konformità tal-produzzjoni qabel ma tingħata l-approvazzjoni tat-tip.

2.3. Skrizzjonijiet

2.3.1. Sorsi tad-dawl li jitfgħu l-gass sottomessi għall-approvazzjoni għandu jkollhom fuq it-tapp jew il-bozza:

2.3.2. L-ispazju msemmi fl-Artikolu 2.3.1.4 għandu jiġi indikat fl-illustrazzjonijiet li jakkumpanjaw l-applikazzjoni għall-approvazzjoni.

2.3.3. Skrizzjonijiet oħra minbarra dawk koperti fl-Artikoli 2.3.1 u 2.4.4 jistgħu jitwaħħlu fuq it-tapp.

2.3.4. Il-ballast użata għall-approvazzjoni tat-tip tas-sors tad-dawl għandha tiġi mmarkata bit-tip u l-identifikazzjoni tat- trejdmark u bil-vultaġġ u l-wattaġġ stmati, kif indikat fuq il-folja ta’ dejta rilevanti tal-bozza,

2.4. Approvazzjoni

2.4.1. Jekk il-kampjuni kollha ta’ tip ta’ sors tad-dawl li jitfa’ l-gass jiġu sottomessi skont l-Artikoli 2.2.2.3 jew 2.2.3.2 ikunu konformi mar-rekwiżiti ta’ dan ir-Regolament meta ttestjati bil-ballast skont l-Artikolu 2.2.2.4, għandha tingħata l-approvazzjoni.

2.4.2. Kodiċi tal-approvazzjoni għandu jiġi assenjat lil kull tip approvat. L-ewwel karattru tiegħu għandu jindika s-serje ta’ emendi li jinkorporaw l-emendi tekniċi ewlenin l-iktar riċenti magħmula fir-Regolament fiż-żmien tal-ħruġ tal-approvazzjoni.

Dan għandu jkun segwit minn kodiċi tal-identifikazzjoni li tikkonsisti f’mhux iktar minn żewġ karattri. In-numri Għarab u l-ittri kapitali mniżżla fin-nota (2) biss għandhom jintużaw.

L-istess Parti Kontraenti ma tistax tassenja l-istess kodiċi lil tip ieħor ta’ sors tad-dawl li jitfa’ l-gass. Jekk l-applikant jixtieq dan, l-istess kodiċi ta’ approvazzjoni tista’ tiġi assenjata liż-żewġ sorsi tad-dawl li jitfgħu l-gass li jarmu dawl abjad u dawl isfar selettiv (ara l-Artikolu 2.1.2).

2.4.3. L-avviż ta’ approvazzjoni jew ta’ estenzjoni jew ċaħda jew irtirar jew produzzjoni mwaqqfa għal kollox ta’ tip ta’ sors tad-dawl li jitfa’ l-gass skont dan ir-Regolament għandu jintbagħat lill-Partijiet tal-Ftehim li japplikaw dan ir-Regolament permezz ta’ formula li tikkonforma mal-mudell fl-Anness 2 ta’ dan ir-Regolament u ta’ illustrazzjoni, provduta mill-applikant għall-approvazzjoni f’format li ma jaqbiżx l-A4 (210 × 297mm) u fuq skala ta’ mill-inqas 2:1.

2.4.4. Ma’ kull sors tad-dawl li jitfa’ l-gass li jikkonforma ma’ tip approvat skont dan ir-Regolament għandu jitwaħħal fl-ispazju msemmi fl-Artikolu 2.3.1.4., minbarra l-iskrizzjonijiet meħtieġa skont l-Artikolu 2.3.1., marka ta’ approvazzjoni internazzjonali li tikkonsisti f’:

2.4.5. Jekk l-applikant ikun kiseb l-istess kodiċi tal-approvazzjoni għal diversi ismijiet kummerċjali jew trejdmarks, wieħed jew iktar minn wieħed minnhom ikun biżżejjed biex jilħaq ir-rekwiżiti tal-Artikolu 2.3.1.1.

2.4.6. Il-marki u l-iskrizzjonijiet speċifikati fl-Artikoli 2.3.1. u 2.4.3. għandhom ikunu jinqraw b’mod ċar u ma jistgħux jiġu mħassra.

2.4.7. L-Anness 3 ta’ dan ir-Regolament jagħti eżempju ta’ arranġament tal-marka tal- approvazzjoni.

3. REKWIŻITI TEKNIĊI

3.1. Definizzjonijiet

3.1.1. “Sors tad-dawl li jitfa’ l-gass”: sors tad-dawl li fih id-dawl jiġi prodott permezz ta’ ark ta’ tfigħ ta’ ċarġis stabilizzat.

3.1.2. “Ballast”: Provvista elettrika speċifika għas-sors ta’ dawl li jitfa’ l-gass.

3.1.3. “Vultaġġ stmat”: Vultaġġ tad-dħul immarkat fuq il-ballast.

3.1.4. “Wattage stmat”: Wattage immarkat fuq is-sors tad-dawl li jitfa’ l-gass u fuq il-ballast.

3.1.5. “Vultaġġ tal-ittestjar”: Vultaġġ, fit-terminali tad-dħul tal-ballast li għalihom ikunu maħsuba l-karatteristiċi elettriċi u fotometriċi tas-sors tad-dawl li jitfa’ l-gass u li għandhom jiġu ttestjati.

3.1.6. “Valur oġġettiv”: Il-valur tad-disinn ta’ karatteristika elettrika jew fotometrika. Għandu jinkiseb, fit-tolleranzi speċifikati, meta s-sors tad-dawl li jitfa’ l-gass jingħata l-enerġija permezz tal-ballast mħaddma bil-vultaġġ tal-ittestjar.

3.1.7. “Sors tad-dawl standard (etalon) li jitfa’ l-gass ”: Sors tad-dawl speċjali li jitfa’ l-gass, użat għall-ittestjar tal-bozoz ta’ quddiem. Dan għandu karatteristiċi mnaqqsa dimensjonali, elettriċi u fotometriċi kif speċifikat fid-dokument tad-dejta rilevanti.

3.1.8. “Assi ta’ referenza”: Assi definit b’referenza għat-tapp u li jirreferu għalih ċerti dimenzjonijiet tas-sors tad-dawl li jitfa’ l-gass.

3.1.9. “Pjan ta’ referenza”: pjan definit b’referenza għat-tapp u li jirreferu għalih ċerti dimensjonijiet tas-sors tad-dawl li jitfa’ l-ġass.

3.2. Speċifikazzjonijiet ġenerali

3.2.1. Kull kampjun sottomess għandu jikkonform mal-ispeċifikazzjonijiet rilevanti ta’ dan ir-Regolament meta jiġi ttestjat bil-ballast skont l-Artikolu 2.2.2.4.

3.2.2. Sorsi tad-dawl li jitfgħu l-gass għandhom ikunu ddisinjati b’tali mod li jkunu u jibqgħu jaħdmu sew meta jintużaw normalment. Barra minn hekk m’għandu jkollhom ebda difett fid-disinn jew il-manifattura.

3.3. Manifattura

3.3.1. Il-bozza tas-sors tad-dawl li jitfa’ l-gass m’għandu jkollha ebda barxiet jew daqqiet li jistgħu jostakolaw l-effiċjenza u l-prestazzjoni ottika tagħha.

3.3.2. Fil-każ ta’ bozza (esterna) kkulurita, wara perjodu ta’ tħaddim ta’ 15-il siegħa bil-ballast bil-vultaġġ tal-ittestjar, is-superfiċje tal-bozza għandu jintmesaħ ħafif b’ċarruta tal-qoton imxarrba f’taħlita ta’ 70 volum fil-mija n-eptane u 30 volum fil-mija tolwol. Wara madwar ħames minuti, is-superfiċje għandu jiġi eżaminat viżwalment. M’għandux juri tibdil evidenti.

3.3.3. Sorsi tad-dawl li jitfgħu l-gass għandhom ikunu mgħammra b’tappijiet standard li jikkonformaw mad-dokumenti tad-dejta tat-tappijiet tal-Pubblikazzjoni IEC 60061, it-tielet edizzjoni, kif speċifikat fuq id-dokumenti tad-dejta individwali fl-Anness 1.

3.3.4. It-tapp għandu jkun sod u mwaħħal sew mal-bozza.

3.3.5. Sabiex jiġi determinat jekk is-sorsi tad-dawl li jitfgħu l-gass jikkonformawx mar-rekwiżiti tal-Artikoli 3.3.3. sa 3.3.4., għandhom jitwettqu spezzjoni viżwali, verifika tad-dimensjonijiet u, fejn applikabbli, twaħħil ta’ prova.

3.4. Testijiet

3.4.1. Is-sorsi tad-dawl li jitfgħu l-gass għandhom jintużaw biex jidher xi deterjorament skont kif indikat fl-Anness 4.

3.4.2. Il-kampjuni kollha għandhom jiġu ttestjati bil-ballast, skont l-Artikolu 2.2.2.4.

3.4.3. Il-kejl elettriku għandu jitwettaq permezz ta’ strumenti ta’ mill-inqas il-klassi 0,2. (0,2 fil-mija preċiżjoni tal-iskala kollha).

3.5. Pożizzjoni u dimesjonijiet tal-elettrodi, l-ark u l-istrixxi

3.5.1. Il-pożizzjoni ġeometrika tal-elettrodi għandha tkun kif speċifikat fid-dokument tad-dejta rilevanti. Eżempju ta’ metodu tal-kejl tal-pożizzjoni tal-ark u l-elettrodi jingħata fl-Anness 5. Metodi oħra jistgħu jintużaw.

3.5.2. Il-forma u l-ispostament tal-ark għandhom jikkonformaw mar-rekwiżiti kif stabbilit fid-dokument tad-dejta rilevanti.

3.5.3. Il-pożizzjoni u d-dimensjoni u t-trażmissjoni tal-istrixxi għandhom jikkonformaw mar-rekwiżiti kif stabbilit fid-dokument tad-dejta rilevanti.

3.6. Karatteristiċi tat-tqabbid, ir-run-up u t-tqabbid mill-ġdid waqt li jkun sħun

3.6.1. Tqabbid

Meta ttestjat skont il-kundizzjonijiet speċifikati fl-Anness 4, is-sors tad-dawl li jitfgħua’ l-gass għandu jixgħel direttament u jibqa’ mixgħul.

3.6.2. Run-up

Meta mkejjel skont il-kundizzjonijiet speċifikati fl-Anness 4, is-sors tad-dawl li jitfa’ l-gass għandu jarmi mill-inqas:

Il-fluss mudwal oġġettiv kif indikat fid-dokument ta’ dejta rilevanti.

3.6.3. Tqabbid mill-ġdid meta jkun sħun

Meta ttestjat skont il-kundizzjonijiet speċifikati fl-Anness 4, is-sors tad-dawl li jitfa’ l-gass għandu jerġa’ jixgħel direttament wara li jintefa għal perjodu kif indikat fuq id-dokument tad-dejta. Wara sekonda waħda s-sors tad-dawl għandu jarmi mill-inqas 80 fil-mija tal-fluss mudwal oġġettiv tiegħu.

3.7. Karatteristiċi elettriċi

Meta mkejla skont il-kundizzjonijiet speċifikati fl-Anness 4, il-vultaġġ u l-wattage tas-sors tad-dawl għandhom ikunu fil-limiti stabbiliti fid-dokument tad-dejta rilevanti.

3.8. Fluss mudwal

Meta mkejjel skont il-kundizzjonijiet speċifikati fl-Anness 4, il-fluss mudwal għandu jkun fil-limiti stabbiliti fid-dokument tad-dejta rilevanti. Fil-każ fejn abjad u isfar selettiv ikunu speċifikati għall-istess tip, il-valur oġġettiv għandu japplika għas-sorsi tad-dawl li jarmu dawl abjad, filwaqt li l-fluss mudwal tas-sors tad-dawl li jarmi dawl isfar għandu jkun mill-inqas 68 fil-mija tal-valur speċifikat.

3.9. Kulur

3.9.1. Il-kulur tad-dawl mormi għandu jkun abjad jew isfar selettiv. Barra minn hekk, il-karatteristiċi kulurimetriċi, espressi f’koordinati tal-kromatiċità CIE, għandhom ikunu fil-limiti stabbiliti fid-dokument tad-dejta rilevanti.

3.9.2. Id-definizzjonijiet tal-kulur tad-dawl mormi, mogħtija fir-Regolament Nru 48 u s-serje ta’ emendi tiegħu fis-seħħ fiż-żmien tal-applikazzjoni għall-approvazzjoni tat-tip għandhom japplikaw għal dan ir-Regolament.

3.9.3. Il-kulur għandu jitkejjel skont il-kundizzjonijiet speċifikati fl-Anness 4, Artikolu 10.

3.9.4. Il-kontenut aħmar minimu ta’ sors tad-dawl li jitfa’ l-gass għandu jkun tali li:

fejn:

Dan il-valur għandu jiġi kkalkulat billi jintużaw intervalli ta’ nanometru wieħed.

3.10. Radjazzjoni UV

Ir-radjazzjoni UV tas-sors tad-dawl li jitfa’ l-gass għandha tkun tali li:

fejn:

Dan il-valur għandu jiġi kkalkulat billi jintużaw intervalli ta’ nanometru wieħed.

Ir-radjazzjoni UV għandu titwieżen skont il-valuri kif indikat f’din it-tabella.

L-imwieġ elettromanjetiċi magħżula huma rappreżentattivi; valuri oħra għandhom jiġu interpolati.

Valuri skont il- “Linji gwida IRPA/INIRC dwar il-limiti tal-esponiment għar- radjazzjoni ultravjola”.

3.11. Sorsi tad-dawl standard li jitfgħu l-gass

Sorsi tad-dawl standard (etalon) li jitfgħu l-gass għandhom jikkonformaw mar-rekwiżiti applikabbli għal sorsi tad-dawl tal- approvazzjoni tat-tip u mar-rekwiżiti speċifiċi kif iddikjarat fid-dokument tad-dejta rilevanti. Fil-każ ta’ tip li jarmi dawl abjad u isfar selettiv, is-sors tad-dawl standard għandu jarmi dawl abjad.

4. KONFORMITÀ TAL-PRODUZZJONI

4.1. Sorsi tad-dawl li jitfgħu l-gass approvati skont dan ir-Regolament għandhom ikunu manifatturati b’tali mod li jikkonformaw mat-tip approvat billi jissodisfaw l-iskrizzjonijiet u r-rekwiżiti tekniċi stabbiliti fl-Artikolu 3. imsemmi qabel u l-Annessi 1 u 3 ta’ dan ir-Regolament.

4.2. Sabiex jiġi verifikat li jintlaħqu r-rekwiżiti tal-Artikolu 4.1, għandhom jitwettqu kontrolli adattati tal-produzzjoni.

4.3. Id-detentur tal-approvazzjoni għandu b’mod partikolari:

4.4. L-Awtorità Kompetenti li tkun tat l-approvazzjoni tat-tip tista’ fi kwalunkwe ħin tivverifika l-metodi tal-kontroll tal-konformità applikabbli għal kull unità ta’ produzzjoni.

4.4.1. F’kull spezzjoni, il-kotba tal-ittestjar u r-rekords tas-servej tal-produzzjoni għandhom jiġu ppreżentati lill-ispettur li jkun qed jagħmel iż-żjara.

4.4.2. L-ispettur jista’ jieħu kampjuni kif ġie ġie li għandhom jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat skont ir-riżultati tal-verifika tal-manifattur stess.

4.4.3. Meta l-livell tal-kwalità jidher li mhux sodisfaċenti jew meta jidher meħtieġ li tiġi verifikata l-validità tat-testijiet imwettqa b’applikazzjoni tal-Artikolu 4.4.2 imsemmi qabel, l-ispettur għandu jagħżel kampjuni, li għandhom jintbagħtu lid-Dipartiment Tekniku li jkun wettaq it-testijiet tal-approvazzjoni tat-tip.

4.4.4. L-Awtorità Kompetenti tista’ twettaq kwalunkwe testijiet preskritti f’dan ir-Regolament. Dawn it-testijiet għandhom isiru fuq kampjuni magħżula kif ġie ġie mingħajr ma jikkawżaw distorzjoni fl-impenni tal-kunsinna tal-manifattur u skont il-kriterji tal-Anness 8.

4.4.5. L-Awtorità Kompetenti għandha tipprova tikseb frekwenza ta’ spezzjoni ta’ darba kull sentejn. Madankollu, dan huwa fid-diskrezzjoni tal-Awtorità Kompetenti u skont il-kunfidenza tagħhom fl-arranġamenti biex jiġi żgurat kontroll effettiv tal- konformità tal-produzzjoni. Fil-każ fejn jiġu reġistrati riżultati negattivi, l-Awtorità Kompetenti għandha tiżgura li jittieħdu l-passi meħtieġa kollha sabiex tiġi stabbilita mill-ġdid il-konformità tal-produzzjoni malajr kemm jista’ jkun.

5. PENALITAJIET GĦAN-NUQQAS TAL-KONFORMITÀ TAL-PRODUZZJONI

5.1. L-approvazzjoni mogħtija fir-rigward ta’ sors tad-dawl li jitfa’ l-gass skont dan ir-Regolament tista’ tiġi rtirata jekk il-konformità preskritta tar-rekwiżiti tal-produzzjoni ma tintlaħaqx.

5.2. Jekk Parti Kontraenti tal-Ftehim li tapplika dan ir-Regolament tirtira approvazzjoni li tkun tat preċedentement, hija għandha tinforma immedjatament dwar dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 2 ta’ dan ir-Regolament.

6. PRODUZZJONI MWAQQFA GĦAL KOLLOX

Jekk id-detentur tal-approvazzjoni jieqaf għal kollox milli jimmanifattura tip ta’ sors tad-dawl li jitfa’ l-gass approvat skont dan ir-Regolament, hu għandu jinforma dwar dan lill-awtorità li tkun tat l-approvazzjoni. Meta tirċievi l-komunikazzjoni rilevanti, dik l-awtorità għandha tinforma dwar dan lill-Partijiet l-oħra tal-Ftehim li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 2 ta’ dan ir-Regolament.

7. ISMIJIET U INDIRIZZI TAD-DIPARTIMENTI TEKNIĊI RESPONSABBLI GĦAT-TWETTIQ TA’ TESTIJIET TAL-APPROVAZZJONI, U TAD-DIPARTIMENTI AMMINISTRATTIVI

Il-Partijiet tal-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tad-Dipartimenti Tekniċi responsabbli għat-twettiq ta’ testijiet tal-approvazzjoni u tad-Dipartimenti Amministrattivi li jagħtu l-approvazzjoni u li għandhom jintbagħtu lilhom il-formoli li jiċċertifikaw approvazzjoni jew estenzjoni jew ċaħda jew irtirar ta’ approvazzjoni, jew produzzjoni mwaqqfa għal kollox maħruġa f’pajjiżi oħra.

(1) Bozza safra selettiva jew bozza safra selettiva ta’ fuq barra addizzjonali, maħsuba biss biex tibdel il-kulur iżda mhux il-karatteristiċi l-oħra ta’ sors tad-dawl li jitfa’ l-gass li jarmi dawl abjad, ma tikkostitwix bidla fit-tip tas-sors tad-dawl li jitfa’ l-gass.

(2) 0 1 2 3 4 5 6 7 8 9

A B C D E F G H J K L M N P R S T U V W X Y Z

(3) 1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (vakant), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għall-Islovenja, 27 għall-Islovakkja, 28 għal Belarus, 29 għall-Estonja, 30 (vakant), 31 għall-Bosnja u Ħerzegovina, 32 għal-Latvja, 33 (vakant), 34 għall-Bulgarija, 35 (vakant), 36 għal-Litwanja, 37 għat-Turkija, 38 (vakant), 39 għall-Ażerbaijan, 40 għall-ex-Repubblika Jugoslava tal-Maċedonja, 41 (vakant), 42 għall-Komunità Ewropea (Approvazzjonijiet jingħataw mill-Istati Membri tagħha billi jużaw is-simbolu KEE rispettiv tagħhom), 43 għall-Ġappun, 44 (vakant), 45 għall-Awstralja, 46 għall-Ukrajina, 47 għall-Afrika t’Isfel, 48 għan-Nova Żelanda, 49 għal Ċipru, 50 għal Malta, 51 għar-Repubblika tal-Korea, 52 għall-Malażja, 53 għat-Tajlandja, 54 u 55 (vakanti), 56 għall-Montenegro, 57 (vakant) u 58 għat-Tuniżija. Numri sussegwenti għandhom jiġu assenjati lil pajjiżi oħra bl-ordni kronoloġika li fiha huma jirratifikaw jew jiffirmaw il-Ftehim dwar l-Adozzjoni ta’ Preskrizzjonijiet Tekniċi Uniformi għall-Vetturi bir-Roti, it-Tagħmir u l-Partijiet li jistgħu Jitwaħħlu ma’ u/jew Jintużaw fuq Vetturi bir-Roti u l-Kundizzjonijiet għar-Rikonoxximent Reċiproku ta’ Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati b’dan il-mod għandhom jiġu mgħarrfa mis-Segretarju Ġenerali tan-Nazzjonijiet Uniti lill-Partijiet Kontraenti tal-Ftehim.

ANNESS 7

Teħid ta’ kampjuni u livelli ta’ konformità għar-rekords tal-ittestjar tal-manifattur

Tabella 1

Karatteristiċi

Iggruppar tal-karatteristiċi Iggruppar (*) tar-rekords tal-ittestjar bejn tipi ta’ sorsi tad-dawl li jitfgħu l-gass Kampjun minimu ta’ kull 12-il xahar għal kull grupp (*) Livell aċċettabbli ta’ nuqqas ta’ konformità għal kull grupp ta’ karatteristiċi (%) Immarkar, leġibbiltà u durabbiltà It-tipi kollha bl-istess dimensjonijiet esterni 315 1 Kwalità tal-bozza It-tipi kollha bl-istess bozza 315 1 Dimensjonijiet esterni (minbarra t-tapp) It-tipi kollha tal-istess kategorija 315 1 Pożizzjoni u dimensjonijiet tal-ark u l-istrixxi It-tipi kollha tal-istess kategorija 200 6,5 Tqabbid, run-up u tqabbid mill-ġdid meta jkun għadu sħun It-tipi kollha tal-istess kategorija 200 1 Vultaġġ u wattage tal-bozza It-tipi kollha tal-istess kategorija 200 1 Fluss mudwal, kulur u radjazzjoni UV It-tipi kollha tal-istess kategorija 200 1

Il-limiti tal-kwalifikazzjoni għall-aċċettazzjoni bażati fuq numri differenti ta’ riżultati tal-ittestjar għal kull grupp ta’ karatteristiċi huma mniżżla fit-tabella 2 bħala numru massimu ta’ nuqqasijiet ta’ konformità. Il-limiti huma bbażati fuq livell aċċettabbli ta’ 1 fil-mija ta’ nuqqasijiet ta’ konformità, bis-suppożizzjoni ta’ probabbiltà ta’ aċċettazzjoni ta’ mill-inqas 0,95.

Tabella 2

Numru ta’ riżultati tal-ittestjar ta’ kull karatteristika Limiti tal-kwalifikazzjoni għall-aċċettazzjoni 200 5 201 - 260 6 261 - 315 7 316 - 370 8 371 - 435 9 436 - 500 10 501 - 570 11 571 - 645 12 646 - 720 13 721 - 800 14 801 - 860 15 861 - 920 16 921 - 990 17 991 - 1 060 18 1 061 - 1 125 19 1 126 - 1 190 20 1 191 - 1 249 21

Il-limiti tal-kwalifikazzjoni għall-aċċettazzjoni bbażati fuq numri differenti ta’ riżultati tal-ittestjar għal kull grupp ta’ karatteristiċi huma mniżżla fit-tabella 3 mogħtija bħala numru massimu ta’ nuqqasijiet ta’ konformità. Il-limiti huma bażati fuq livell aċċettabbli ta’ 6,5 fil-mija ta’ nuqqas ta’ konformità, bis-suppożizzjoni ta’ probabbiltà ta’ aċċettazzjoni ta’ mill-inqas 0,95.

Tabella 3

Numru ta’ bozoz fir-rekords Limitu tal- kwalifikazzjoni 200 21 201 - 213 22 214 - 227 23 228 - 240 24 241 - 254 25 255 - 268 26 269 - 281 27 282 - 295 28 296 - 308 29 309 - 322 30 323 - 336 31 337 - 349 32 350 - 363 33 364 - 376 34 377 - 390 35 391 - 404 36 405 - 417 37 418 - 431 38 432 - 444 39 445 - 458 40 459 - 472 41 473 - 485 42 486 - 499 43 500 - 512 44 513 - 526 45 527 - 540 46 541 - 553 47 554 - 567 48 568 - 580 49 581 - 594 50 595 - 608 51 609 - 621 52 622 - 635 53 636 - 648 54 649 - 662 55 663 - 676 56 677 - 689 57 690 - 703 58 704 - 716 59 717 - 730 60 731 - 744 61 745 - 757 62 758 - 771 63 772 - 784 64 785 - 798 65 799 - 812 66 813 - 825 67 826 - 839 68 840 - 852 69 853 - 866 70 867 - 880 71 881 - 893 72 894 - 907 73 908 - 920 74 921 - 934 75 935 - 948 76 949 - 961 77 962 - 975 78 976 - 988 79 989 - 1 002 80 1 003 - 1 016 81 1 017 - 1 029 82 1 030 - 1 043 83 1 044 - 1 056 84 1 057 - 1 070 85 1 071 - 1 084 86 1 085 - 1 097 87 1 098 - 1 111 88 1 112 - 1 124 89 1 125 - 1 138 90 1 139 - 1 152 91 1 153 - 1 165 92 1 166 - 1 179 93 1 180 - 1 192 94 1 193 - 1 206 95 1 207 - 1 220 96 1 221 - 1 233 97 1 234 - 1 249 98

Il-limiti tal-kwalifikazzjoni għall-aċċettazzjoni bbażati fuq numri differenti ta’ riżultati tat-testijiet għal kull grupp ta’ karatteristiċi jidhru fit-tabella 4 mogħtija bħala persentaġġ tar-riżultati, bis-suppożozzjoni ta’ probabbiltà ta’ aċċettazzjoni ta’ mill-inqas 0,95.

Tabella 4

Numru tar-riżultati tal-ittestjar ta’ kull karatteristika Limiti ta’ kwalifikazzjoni li jidhru bħala persentaġġ tar-riżultati. Livell aċċettabbli ta’ 1 fil-mija ta’ nuqqasijiet ta’ konformità Limiti tal-kwalifikazzjoni mogħtija bħala persentaġġ tar-riżultati. Livell aċċettabbli ta’ 6,5 fil-mija ta’ nuqqasijiet ta’ konformità 1 250 1,68 7,91 2 000 1,52 7,61 4 000 1,37 7,29 6 000 1,30 7,15 8 000 1,26 7,06 10 000 1,23 7,00 20 000 1,16 6,85 40 000 1,12 6,75 80 000 1,09 6,68 100 000 1,08 6,65 1 000 000 1,02 6,55

(*) The assessment shall in general cover series production gas-discharge light sources from individual factories. A manufacturer may group together records concerning the same type from several factories, provided these operate under the same quality system and quality management.